
EDITORYAL 


Dugang maghiusa ug batukan 
ang rehimeng US-Marcos ll 


inahanglang labaw pang hiusahon ang katawhang Pilipino aron deter- 
minadong batukan ang molingkuray nga rehimeng US-Marcos II nga 
pagatukuron sa pundasyon sa pagpanglimbog sa eleksyon, kinawat nga 


bahandi, ug pagpanuis sa kasaysayan. 


Wala pa gani nakalingkod sa ga- 
hum, hilabihan nang nahimulag ang 
nagharing pundok Marcos-Duterte 
tungod sa grabeng kasuko sa kataw- 
hang Pilipino sa tiranya, korapsyon 
ug pagpangdaugdayg ilalum sa ilang 
mga dinastiya. Ang lapad nga kalihu- 
kang anti-Marcos-Duterte niadtong 
panahon sa eleksyon kinahanglang 
labaw pang hugot nga hiusahon, pa- 
lapdon ug palihukon. 

Luya ug huyang ang pagatuku- 
rong rehimen ni Marcos Jr. nga ma- 
ngulo taliwala sa paggrabe sa krisis 
sa ekonomiya ug panginabuhian, 
nagkaigting nga mga reklamo sa ka- 
tawhan, ug nagkagrabeng bangi sa 
mga nagharing paksyon. Tungod nii- 


ni, siguradong labaw kining mopaling 
sa pulitikanhong pagpanumpo gamit 
ang armadong pwersa sa estado. 
Busa, kinahanglang palig-onon 
ang determinasyon sa katawhang Pi- 
lipino nga mubarog ug musukol unsa- 
man kalisud o kadugay ang mahi- 
mong pakigbisog sa umalabot. Kina- 
hanglang pakusgon ang han-ay sa 
lain-laing sektor, ilabina sa masang 
anakpawis nga magsilbing nag-unang 
muog sa lagmit lisud nga pakigbisog. 
Molingkuray si Marcos Jr. sa tro- 
no sa Malacahang ug pagapangulo- 
han ang estadong neokolonyal sa US. 
Siya ang mamahimong nag-unang 
tigdumala ug tigpanalipud sa nagha- 
ring sistema ug sa interes sa mga im- 


peryalistang bangko ug kumpanya sa 
Pilipinas, sa kaabag niining nagharing 
hut-ong dagkung burgesya-kumpra- 
dor ug dagkung agalong yutaan, ug 
sa ilang mga burukrata-kapitalistang 
ahente. 

Timailhan sa labaw pang pagka- 
dunot sa nagharing sistemang semi- 
kolonyal ug semipyudal ang nakatak- 
dang paglingkod sa pungkay sa reak- 
syunaryong estado ni Marcos Jr., 
anak sa kanhing diktador nga nagpa- 
katagbaw sa 14 ka tuig nga pagpa- 
ngawkaw, pasismo ug korapsyon sa 
iyang amahan ug sa inahang si Imel- 
da. Kaabag ni Marcos Jr. si Sara Du- 
terte, anak ug tigpadayon sa dinasti- 
ya sa tiranong si Rodrigo Duterte. 
Ang ilang pundok, kauban si Gloria 
Arroyo, nagrepresentar sa pinakapa- 
sista ug pinakahakog sa mga paksyon 
sa nagharing hut-ong. 

Ang paghibalik sa mga Marcos sa 


poder walay dudang magdala og gra- 
beng pag-antus sa katawhang Pilipi- 
no. Hingpit nga ihikaw sa katawhan 
ang bahanding gikawat sa mga 
Marcos niadtong balaod militar, nga 
gibanabanang nagkantidad og $10 
bilyon. Magpatuyang ang mga 
Marcos sa burukrata-kapitalistang 
korapsyon sa pag-apas nga mokaw- 
kaw og dugang pang bahandi sa por- 
ma sa pagpanuhol ug pagbulsa og 
porsyento sa mga proyektong pang- 
imprastruktura sa gubyerno. Laraw 
sa mga Marcos nga ipadayon ug pa- 
lapdon ang paghari sa ilang dinasti- 
ya. 

Gunitan ni Marcos ang poder 
samtang puno sa krisis ang nagharing 
sistema. Human ang unum ka tuig 
nga paghari, pagabiyaan ni Duterte 
ang nagtabunok nga utang ug gub- 
yernong gibangkrap sa korapsyon, 
sobra-sobrang gasto militar ug pulis, 
at pagkibhang sa buhis sa mga lang- 
yawng kumpanya. Karon pa lang, hu- 
gon-hugon na ang pagpahamtang og 
dugang nga mga buhis aron ipangba- 
yad sa utang nga wala napahimusli sa 
katawhan. Ang maong mga plano la- 
baw pang magpabug-at sa palas-a- 
non sa katawhang nag-antus sa pag- 
saka sa presyo sa mga palaliton, ubos 
nga suhulan ug kawalay kita. 

Gunit ang gahum, ipadayon ug 
pagrabehon ni Marcos ang pagpanuis 


sa kasaysayan aron tabunan ang mga 
krimen ug pagpangawkaw sa mga 
Marcos ilalum sa balaod militar ug 
pagawason nga kini usa ka “bulawa- 
nong panahon” sa kasaysayan sa na- 
sud. Sa Setyembre 21, eksaktong 
ika-50 ka tuig sukad nga gideklara 
ang balaod militar, siguradong suga- 
ton sa protesta sa liboang katawhan 
ang plano ni Marcos Jr. nga hingpit 
nga panason sa kahimatngon sa mga 
tawo ang tanang pait nga panumdu- 
man sa pasistang pagharing dikta- 
dor. 

Ang paghari ni Marcos Jr. gida- 
hum nga magpadayon sa pagharing 
tiraniko ni Duterte ug magpahibalik 
sa pagharing diktador sa iyang ama. 
Sa takuban sa “panaghiusa,” tumong 
ni Marcos Jr. nga absolutong gunitan 
ang tibuok gubyerno ug paphaon ang 
unsamang porma sa pagbatok sa 
iyang paghari. Nagtinguha usab si- 
yang moyukbo sa iyang gahum ang 
tanang oligarko ug mga karibal nga 
paksyon sa nagharing hut-ong. Ang 
kongreso ug ang senado posibleng 
magpailalum sa  supermayoryang 
kontrol ni Marcos Jr. ug, sama sa ila- 
lum ni Duterte, magsilbi kining tig- 
aprubar sa iyang mga dikta. 

Motunhay ang awtoritaryanismo 
ni Marcos Jr. ilalum sa islogang “pa- 
naghiusa.” Ang dili “makighiusa” 
akusahang “dili Pilipinhon” o “kala- 


ban sa estado” ug pagatargeton sa 
pagpanumpo sa mga pwersa sa esta- 
do. Nagkagrabe na ang red-tagging 
sa NTF-Elcac batok sa mga nagak- 
wesyon sa pagpanglimbong sa mila- 
bayng eleksyon ug sa mga pwersang 
nagapahinumdum sa mga abuso ug 
korapsyon ilalum sa diktaduryang 
US-Marcos I. Ginapuntirya ang mga 
demokratikong organisasyong masa 
sa lain-laing batakang sektor, lakip 
na usab ang mga akademiko, mga 
kulturanhong organisasyon, tawong- 
simbahan, abugado ug uban pang 
kritikal sa umalabot nga paglingkod 
ni Marcos Jr. 

Lig-on ang determinasyon sa 
Partido nga batukan ang umalabot 
nga paghari ni Marcos Jr., aron pa- 
nalipdan ang interes sa katawhan ug 
iasdang ang ilang pakigbisog alang 
sa tinuod nga demokrasya ug kaga- 
wasan. Sayod ang Partido kung 
paunsa ang paglingkod ni Marcos sa 
poder nagamugna og kundisyong pa- 
bor alang sa pag-asdang sa rebolu- 
syonaryong armadong pakigbisog tu- 
ngod kay ibutyag niini ang dunot nga 
lingtung-anay sa nagharing sistema, 
ug tungod kay ginapig-ot ang ligal 
nga mga pamaagi sa pagbutyag o 
pagsukol. 

Sama sa panahon ilalum sa bala- 
od militar, dili matay-og ang Partido 
nga pangulohan ang pakigbisog ba- 
tok sa pasismo ug korapsyon sa pag- 
hari ni Marcos. Lapad ang han-ay sa 

mga pwersang makatimbayayong sa 
Partido sa maong pagsukol, busa 
magpakamaayo kini sa pakighiusa sa 
tanang positibong pwersa aron la- 
baw pang ihimulag si Marcos Jr. ug 
puntingon siya sa lapad nga lihok 
protesta ug uban pang porma sa 
pagsukol. 

Labaw pang magpakusog ug 
magsilbi ang Partido nga pinakalig- 
ong dugukan sa pagsukol sa rehi- 
meng US-Marcos II. Padayon niining 
pangulohan ug pakusgon ang Bagong 
Hukbong Bayan aron magsilbing nag- 
unang instrumento sa pagsalikway 
sa nagharing pasistang rehimen ug 
para labaw pang iasdang ang de- 
mokratikong rebolusyon sa katawhan 
ug ang tinguha alang sa nasudnon ug 
katilingbanong paglingkawas. [a9] 

Pinakahugaw nga eleksyon sa kasaysayan, 
gisugat og protesta 


G iila sa Kontra Daya ug mga demokratikong organisasyon ang eleksyong 
2022 isip pinakahugaw nga eleksyon sa kasaysayan sa nasud. Matud nila, 
daghan kaayong aberya sa adlaw sa pagbotar samtang walay puas ang pag- 
kaylap sa dis-impormasyon sa panahon sa kampanya. 


Sa inisyal nga taho sa Kontra 
Daya, halos 1.1 milyong boto ang 
nasayang tungod sa aberya sa 2,000 
ka vote counting machine (VCM) o 
makinang nagaihap sa boto. Gubot 
ug daghan ang wala na nakabotar 
tungod sa kalangan. Daghan sa mga 
botante ang napugos na lang nga bi- 
yaan ang ilang balota sa mga upisyal 
sa eleksyon. Tungod sa mga aberya, 
nanawagan ang mga botante sa 
Commission on Elections nga palug- 
wayon ang oras sa botohan, apan 
gibalibaran kini sa ahensya. 

Sa kinatibuk-an, nakadawat ang 
mga grupong nagmonitor sa elek- 
syon sama sa Kontra Daya ug Vote 
Report PH og 4,000-9,500 report sa 
anomalya ug problema niadtong 
eleksyon. Halos 3,000 na niini ang 
ilang nakumpirma. Sa ilang nare- 
kord, 2,683 (52.396) ang mga palya- 
dong makina sa pagboto, sunod ang 
pagpangampanya sa adlaw sa elek- 
syon (14%) ug kapalpakan sa prose- 
so sa eleksyon (11.296). 

Gikabalak-an sa mga grupo ang 
nahimong dagan kung asa gipabiya- 
an sa Comelec sa mga botante ang 
ilang mga boto, gipasalig sa uban 
ang pagsulod niini sa makina ug gi- 
papauli nga walay resibo tungod sa 
langan nga pagpuli sa mga palya- 
dong makina. Matud nila, kinahang- 
lang adunay ipahigayong imbestiga- 
syon sa maong sistema. Mas daghan 
ang nadaut nga VCM sa niining elek- 
syon kumpara sa mga dekompyuter 
nga eleksyon sa 2010 ug 2016. Ma- 
tud sa usa ka propesor sa statistics, 
"manwal nga pag-ihap sa boto ang 
bugtong pamaagi aron maberipika 
(ang nahitabong pag-ihap sa boto)." 

Gawas niini, daghan usab ang 
narekord nga pagpamalit og boto ug 
presensya sa militar ug pulis sa lu- 
gar sa botohan o presinto. Mas dag- 

han ang kaso sa intimidasyon ug 
pagpanghasi, ilabina sa kabanikan- 
han, ang wala narekord sa grupo. 

Matud ni Prof. Danny Arao, 
kumbenor sa Kontra Daya, "Ang 
kongklusyon sa eleksyon, simple 
lang, kini ang pinakahugaw. Kini ang 
pinakadunot. Ug kini ang pinakawa- 
lay ulaw nga gilimbongan." 

Gawas sa pagpanglimbog, daku 
usab ang papel sa sistematikong dis- 
impormasyon, pagpasundayag sa 
mga pulitiko ug algoritmo sa social 
media. 

Isip tubag sa hugaw nga elek- 
syong nagpadaug sa Marcos-Duterte 
tandem, klase-klaseng protesta ang 
gilunsad sa katawhan. Sa Mayo 10, 
liboan, sagad mga kabatan-onan, ang 
midagsang sa upisina sa Comelec 
aron batikuson ang kapalpak sa 
ahensya sa milabayng eleksyon. Gitu- 
kod nila ang Kampuhan Kontra Daya 
sa Liwasang Bonifacio hangtud Mayo 
13 kung asa gipahigayon ang kolekti- 
bong mga diskusyon ug kulturanhong 
pasundayag. Panawagan nila sa 


sama nilang "kakampink" (tawag sa 
mga tigsuporta sa Leni-Kiko tandem) 
nga dili mahisubo ug ipadayon ang 
pagsukol. Dakung protesta usab ang 
gilunsad sa Naga City ug Himamaylan 
City niadtong Mayo 10. 

Nagmartsa ang 4,000 katawo 


niadtong Mayo 13 padulong sa Philip- 
pine International Convention Center 
(PICC) sa Pasay City kung asa gilun- 
sad kanhi ang unang adlaw sa upisyal 
nga pag-ihap sa Comelec. Nahimong 
kulminasyon ang martsa sa 3 ka ad- 
law nga kampuhan. Ayha ang martsa, 
naglunsad og usa ka mesa ang mga 
tawong simbahan ug relihiyosong 
grupo duol sa PICC aron ipanawagan 
ang pagpanalipud sa demokrasya. 

Pagkagabii, nagtapok ang mga 
kakampink sa Ateneo de Manila sa 
Quezon City sa usa ka programa sa 
"pagpasalamat." Niining programa 
gianunsyo ni Leni Robredo ang pag- 
tukod sa Angat Buhay NGO, ang 
matud niya mamahimong "pinakala- 
pad nga volunteer network sa tibuok 
nasud." Samtang, nagsaad siyang 
"irebyu" ang mga kaso sa iregulari- 
dad sa eleksyon, apan sa parehong 
panahon, nagkanayon siyang "kina- 
hanglang dawaton nga dili pabor" 
kaniya ang resulta. 

Gawas pa sa mga protesta sa 
Metro Manila, gipasiugdahan usab 
sa kabatan-onan ang mga protesta 
sa mga syudad sa Baguio, Naga, 
Iloilo, Bacolod, Cebu, Davao ug mga 
prubinsya sa Isabela, Nueva Vizca- 
ya, Nueva Ecija, Tarlac, Bulacan, 
Pampanga, Zambales, Balanga at 
Mariveles sa Bataan, Batangas, 
Quezon, Laguna, Aklan, Leyte, Neg- 
ros Oriental, ug Zamboanga. Sa ga- 
was sa nasud, nagprotesta ang ka- 
batan-onang Pilipino sa Boston ug 
New York City sa US. [25] 


Pagbansiwag sa mga dinastiya 
sa bag-ong gubyerno 


H uman ang reaksyunaryong eleksyon niadtong Mayo 9, na- 
dugangan ang ihap sa mga dinastiya ug magkapamilya 
nga nakabaton og pwesto gikan sa ang-ang prubinsya hangtud 
nasudnon. Dili kini katingalahan tungod kay mayorya sa mga 
kandidatong nanangbangi naggikan sa magkaribal nga dinasti- 
ya. Daghan sa mga “midaug” midapig sa Marcos-Duterte tan- 
dem, o kaha, mga nagpakaaron-ingnong nyutral, ug adunay 
kontrol sa mga nasudnon ug lokal nga upisyal sa Commission 


on Elections. 


Gikan sa pinakataas, pinaka- 
daghan ang kaliwat sa mga 
Marcos-Romualdez. Gikan kang 
Ferdinand Jr. isip pinakataas nga 
upisyal sa nasud, pito pa sa ilang 
kaliwat ang molingkod sa pwesto sa 
mosunod nga mga tuig. Kini mao si- 
lang Sandro Marcos, anak ni 
Marcos Jr., representante sa unang 
distrito sa Ilocos Norte; Matthew 
Marcos Manotoc, anak ni Imee 
Marcos, gubernador sa Ilocos Nor- 
te; ug Cecilia Araneta Marcos isip 
bise-gubernador. Dugang sila kang 
Imee Marcos nga nakalingkod isip 
senador. 

Tulo ka Romualdez ang midaug 
sa Leyte, lakip si Martin Romualdez 
isip kongresista, iyang asawa isip 
representante sa Tingog Partylist ug 
ig-agaw nga si Alfred isip meyor sa 
Tacloban City. Karon pa lamang, ku- 
sog na ang hungihong nga molingkod 
isip Speaker of the House si Martin 
Romualdez. 

Samtang, tulo ka anak ni Rodri- 
go Duterte ang nakaangkon og 
pwesto—si Sara isip bise-presidente, 
ug ang duha niyang igsuon isip me- 
yor ug representante sa unang 
distrito sa Davao City. 

Sa Senado, unum sa 24 ka pwes- 
to ang naangkon sa mga pulitiko gi- 
kan sa tulo ka “dagkung” dinastiya. 
Lakip kanila ang mag-inahang 
Cynthia ug Mark Villar gikan sa usa 
sa pinakagipaborang pamilyang bu- 
rukrata-kapitalista ilalum sa rehi- 
meng Duterte. 

Gawas kanila, molingkod usab 
pagkasenador ang igsuon ni Pia Ca- 

yetano nga si Alan Peter. Nakasulod 
usab ang managsuong JV Ejercito ug 
Jinggoy Estrada, parehong anak ni 
Joseph Estrada. 


Pagdomina sa pusisyon sa lokal 
nga pulitika 

Gikan Luzon hangtud Mindanao, 
nagdominar ang karaang mga dinas- 
tiyang deka-dekadang nagharihari 
sa tagsa nilang langkub. 

Sa Maguindanao, padayon nga 
naghari ang mga Ampatuan, luyo sa 
hukum batok sa ilang lider nga si Da- 
tu Andal Ampatuan, Sr., kauban sa 
iyang mga igsuon, sa kaso sa pag- 
masaker sa 58 ka tawo, diin 32 ang 
gikan sa midya, sa lungsod sa Shariff 
Aguak niadtong Nobyembre 2009. Sa 
39 nga may apelyidong Ampatuan 
nga midagan, 29 ang “midaug.” 
Unum isip meyor, lima isip bise-me- 
yor ug 18 isip mga konsehal sa mga 
lungsod nga gitawag og “Imperyo sa 
mga Ampatuan.” 

Sa Metro Manila, mga pamilyar 
nga nawong ug apelyido ang natuboy 
sa pusisyon. Sa 16 ka syudad ug usa 
ka munisipyo dinhi, walo sa mga al- 
kalde naggikan sa iladong dinastiya 
sa pulitika. 

Sa Masbate, lima ka myembro sa 
pamilyang Kho ang nakasakmit sa 
tanang tag-as nga pusisyon (guber- 
nador, bise-gubernador ug repre- 
sentante sa tulo ka distrito.) 

Sa Camarines Sur, ang mga Vil- 
lafuerte nga adunay tulo ka pwesto 
ang naghari. Sa Albay, nagdomina 
ang mga Rosal (duha ka pwesto) ug 
Salceda (lima ka pwesto). Sa Catan- 

duanes, tulo ka managsuong Chua 
ang midaug isip gubernador, bise 
gubernador ug meyor. Mag-asa- 
wang Hamor ang midaug nga meyor 
ug bise sa Sorsogon City. Duha ka 
Escudero sa Sorsogon, si Chiz isip 
senador ug igsuon niyang si Dette 
isip kongresista ang dungan nga 
molingkod sa gubyerno. 

Sa Cavite, midaug ang mga pa- 
milyang Barzaga, Remulla ug Revil- 
la. Nakalingkod sa senado si Ramon 
“Bong” Revilla. 

Sa Ilocos Sur, labaw pang napa- 
hugot sa pamilyang Singson ang 
kontrol sa gahum. Upat sa ilang pa- 
milya ang molingkod isip guberna- 
dor, bise-gubernador ug represen- 
tante sa duha ka distrito sa prubin- 
sya. Sa Abra, nagdomina ang tan- 
dem sa mag-amahang Dominic Vale- 
ra ug Joy Bernos isip gubernador ug 
bise-gubernador. Ang ilang paryente 
nga mga Bernos nakakuha og tulo pa 
ka pusisyon. Sa Apayao, nagpabilin 
ang paghari sa pamilyang Bulut hu- 
man nilang makuha ang upat ka 
pwesto. 

Sa Lanao del Sur, tulo ka tag-as 
nga pwesto ang nakuha sa pamil- 
yang Alonto-Adiong. Sa isla sa Ca- 
miguin, nagpabiling monopolyo sa 
pamilyang Romualdo ang lokal nga 
pulitika human upat sa pinakatag-as 
nga pwesto sa lokal nga gubyerno 
ang ilang naangkon. 

Sa taho niadtong 2019, mikabat 
sa 163 ka pamilya sa pulitika ang 
nakalingkod sa pwesto. Karong 
2022, dili layong mas daghan ang 
mga dinastiya. [26] 

Fleksyong party list, dominado sa mga nagharing hut-ong 


We nadayon ang proklamasyon sa Commission on Elections (Comelec) sa 
midaug sa eleksyon sa sistemang party list nga nakatakda niadtong Mayo 
19 tungod sa pagalunsaron pang espesyal nga eleksyon sa Lanao del Sur. Ingon- 
man, subay sa mga dili upisyal ug parsyal nga mga resulta sa mga boto, tataw nga 
halos hingpit nang giilog sa nagharing hut-ong ang bisan pakunswelong espasyo 
nga nakatakda alang sa partido sa katawhang “marginalized” o walay gahum. 


Dominado ang eleksyong party 
list sa ACT-CIS, 1-Rider, Tingog, 
4Ps, Ako-Bikol, Sagip, CIBAC, mga 
grupong Tutok to Win, Duterte 
Youth ug Agimat—pulos mga alyado 
sa mga partido nilang Ferdinand 
Marcos Jr. ug Sara Duterte. 

Kining tanan wala nagarepre- 
sentar sa mga sektor nga pinakaka- 
bus sa katilingban. Sa pagkatinuod, 
ang maong mga party list ginapada- 
gan o kaha may kalambigitan sa mga 
burgesyang kumprador, burukrata- 
kapitalista, agalong yutaan, pulis ug 
militar, aron mapakusog pa ang gu- 
nit sa reaksyunaryong pulitika. Dili 
moubos sa unum ka party list nga 
may representante gikan sa dinasti- 
ya sa pulitika ang nakatakdang mo- 
lingkod sa kongreso. 

Samtang, gikan sa kasamtangan 
pito ka representante, tulo na lang gi- 
kan sa progresibong blokeng Makaba- 
yan ang makalingkod sa ika-19 nga 
Kongreso. Lakip dinhi ang mga repre- 
sentante sa Kabataan PartyList (KPL), 
Gabriela Women’s Party ug ACT 


Teachers Partylist. Gawas sa KPL nga 
nakakuha og halos dobleng boto kum- 
para sa nakuha niini niadtong 2019, 
tanang mga partido sa Makabayan na- 
kasinati sa paggamay sa mga boto. 
Ang Anakpawis Partylist dili na pwe- 
deng modagan sa mosunod nga elek- 
syon tungod kay duha ka beses na ki- 
ning wala nakapalingkod sa Kongreso. 

Ayha ug sa adlaw mismo sa 
elekssyon, gipakaylap sa mga opera- 
tiba sa NTF-Elcac ang pekeng resolu- 
syon sa Comelec nga nagsulting 
diskwalipikado sa eleksyon ang mga 
partido sa Makabayan, silang Neri 
Colmenares ug Elmer Labog, ug bisan 
ang mga kandidato sa Tropang Angat 
ug 1Sambayan. Ayha niini, sustenido 
ug malukpanon ang pagpang-red-tag 
ug pagpangdaut sa ahensya sa mga 
progresibong kandidato. Luyo niini, 
nakakuha pa gihapon si Colmenares 
og kapin unum ka milyong boto, mas 
taas kumpara sa 4.66 milyon botong 
nakuha niya niadtong 2019. 

Wala usab gipalusot ang mga 
partidong Akbayan ug Magdalo nga 


Sundalong protektor sa magun-ubong trosohan 
sa Sultan Kudarat, giambus sa BHB 


GIAMBUS SA BAGONG Hukbong Bayan (BHB)-Sultan Kudarat ang nagab- 
yaheng mga sundalo sa 57th IB nga sakay sa usa ka siksbay sa Purok Du- 
langan, Km 18, Barangay Salangsang, Lebak niadtong Mayo 14. Ang 
maong yunit militar ang protektor sa magun-ubong operasyon sa troso sa 


D.M. Consunji Inc. 


Tulo ka sundalo ang dihadihang 
namatay sa armadong aksyon sam- 
tang upat ang nasamdan. Gikalipay 
sa masang Lumad nga Dulangan- 
Manobo ug Moro ang malampusong 
pagsilot sa 57th IB. Dugay nang gi- 
reklamo sa mga residenteng Lumad 
ang pagpanghulga, pagpamig-ot ug 
pugos nga pagpasurender kanila sa 

militar. 

Sa Surigao del Sur, usa ka sun- 
dalo sa 3rd Special Forces Battalion 
ang napatay sa operasyong isnayp 
sa mga Pulang manggugubat niad- 
tong Mayo 3 sa Diatagon, Lianga. 
Nagpahigayon og operasyong kom- 
bat ang maong yunit sa kaaway di- 
hang gipabuthan kini sa BHB. 


nakadikit sa Liberal Party ug kampo 
ni Leni Robredo. 

Giproklama na usab ang 12 ka 
midaug nga senador niadtong Mayo 
18. Kini mao silang: Robin Padilla 
nga nakakuha sa labing daghang bo- 
to, sunod silang Loren Legarda, 
Raffy Tulfo, Sherwin Gatchalian, 
Francis Escudero, Mark Villar, Alan 
Peter Cayetano, Juan Miguel Zubiri, 
Joel Villanueva, JV Ejercito, Risa 
Hontiveros ug Jose “Jinggoy” Estra- 
da. Gawas kang Hontiveros, tanang 
midaug nga senador misuporta sa 


Marcos-Duterte tandem. [AB] 
Pagtangtang sa pagdili sa 


open-pit mining sa South Cota- 
bato, gimakmak. Tulo ka libo 
ang nagprotesta sa South Cota- 
bato niadtong Mayo 19 batok sa 
pagtangtang sa Sangguniang 
Panlalawigan sa 12 ka tuig nga 
pagbawal sa magun-ubong open- 
pit nga pagmina sa prubinsya. 
Ang pagtangtang sa ban duso sa 
rehimeng Duterte ug Sagittarius 
Mining Inc. aron ipadayon na 
S6-bilyong proyektong Tampa- 
kan Copper-Gold Mine. Alang sa 
mga residente, grupong maki-ki- 
naiyahan ug simbahan, dili ma- 
tugbangan sa mga "benipisyo" 
ang kadaut nga gibunga niini sa 
kinaiyahan ilabina ang pagguba 
sa kultura sa mga B'laan ug Ma- 
nobo sa erya. 


Marcos Layas!, singgit sa mga 
Pinoy sa Australia. Gisugat sa 
protesta sa mga aktibista ug “ka- 
kampink” niadtong Mayo 16 si 
Ferdinand Marcos Jr. human ni- 
lang mahibaloan nga sekreto ki- 
ning nagbakasyon sa Victoria 
One Building sa Melbourne, 
Australia. Matud nila, "dili pwe- 
de dinhi ang dili gabayad og bu- 
wis!" Gimakmak nila ang pagba- 
lik sa mga Marcos sa gahum ug 
gisulting dili “welcome” ang pa- 
milya sa diktador sa Australia. 


Kung paunsa gipapha sa AFP ang demokrasya 


G itaho gikan sa lain-laing bahin sa nasud niadtong panahon sa bag-o lang 
nahuman nga eleksyon ang dayag nga pagpangampanya sa mga ginsak- 
pan sa Armed Forces of the Philippines (AFP) alang kang Ferdinand Marcos Jr. 
isip presidente. Gikahinaman kaayo sa mga heneral sa AFP ang paghibalik sa 
pamilyang Marcos nga naghatag kanhi kanila og lapad nga gahum ug permiso 
nga makapang-atake nga walay pagpanubag. 


Kung busog kaayo ang AFP ila- 
lum sa tiraniya ni Duterte, gidahum 
nga labaw pa silang moburot sa ma- 
kalilisang nga gahum sa pondo sa 
katawhan ug pulitika sa nasud nga 
ihatag sa manok nilang si Marcos Jr. 


Busog sa pondo ug pusisyon 

Haligi sa balaod militar ni 
Marcos Sr. ang AFP, lakip ang gipa- 
ngulohan niining Philippine Consta- 
bulary (PC o pulis). Sa mando ni 
Marcos Sr., basta-basta silang nang- 
aresto ug nangdetine sa kinsamang 
nagasupak sa gubyerno o ginaaku- 
sahang subersibo. 

Aron ipabiling lig-on ang punda- 
syon sa iyang paghari, gipaburot ni 
Marcos Sr. ang kusog sa pwersang 
militar gikan sa 60,000 niadtong 1972 
ngadto sa 250,000 sulod lamang sa 
tulo ka tuig. Gibusog usab sila sa pon- 
do sa diktador gikan P880 milyon 
niadtong 1972 ngadto sa P4 bilyon 
niadtong 1976. Sa mga nasud sa 
Southeast Asia, pinakadaku niadtong 
1971 hangtud 1980 ang gigasto alang 
sa militar sa diktaduryang Marcos, bi- 
san ang Pilipinas ang adunay pinakau- 
bos nga tantos sa pagdaku sa gross 
national product sa maong panahon. 

Napalagpot man si Marcos Sr., 
namantine pa gihapon sa militar ang 
gahum sa misunod nga mga rehimen. 
Dili moubos sa 15 ka mga heneral ni 
Marcos ang gituboy sa gubyerno ni 
Corazon Aquino. Dihang nahimong 
presidente ang kanhing hepe sa PC 
nga si Gen. Fidel V. Ramos, gibalaod 
niya ang pagpondo og binilyong piso 
alang sa “modernisasyon” sa AFP. 
Gipakaylap ang langkub niini ilalum 
sa rehimeng Aquino II ug gibanaba- 
nang gahinan og kapin 540 bilyon 
hangtud 2028. 

Sa una pa lang, gipangwartahan 


na sa mga heneral ang higanteng pon- 
do. Karong tuiga, ang giusang badyet 
alang sa militar ug pulis kapin P470 
bilyon, nga 9.4% sa nasudnong badyet 
ug mas taas kumpara sa badyet alang 
sa pangpublikong panglawas. Mas 
daghan ang mga sundalo kaysa sa 
mga mamumuong panglawas. 

Sa panahon usab sa balaod mili- 
tar, nahimong gamhanan ang AFP sa 
pagpadagan sa gubyerno. Lapas sa 
nag-unang katungdanan niining de- 
pensahan ang soberanya sa nasud, 
ang mga upisyal sa AFP nahimong 
mga tigdumala sa mga industriyang 
adunay kalabutan sa militar ug mga 
pangpublikong korporasyon, ug ma- 
himong mga representante sa rela- 
syong panggawas. 

Sukwahi sa prinsipyo sa pagpa- 
tigbabaw sa sibilyang gubyerno, hi- 
nayhinay nga gipapha sa mga hene- 
ral ang demokrasya ug nagharihari 
sila sa gubyerno sa paglabay sa mga 
dekada. Impluwensyado nila ang ya- 
weng mga desisyon ug palisiya sa 
gubyerno, nagagunit og sensitibong 
mga pwesto sa burukrasya, ug nag- 
areglo sa mga pagbalhin sa gahum 
sa mga rehimen. 


Ang paboritong mga heneral 

Sa pagmonopolyo sa gahum, gi- 
saligan lang ni Marcos Sr. ang iyang 
sirkulo sa mga heneral gikan sa 
Ilocos lakip silang Gen. Fabian Ver 
ug General Ramos. 

Matag mopuli nga presidente 
nagaalima og tagsatagsa nilang gi- 
napaburang pundok sa mga heneral 
nga adunay lapad nga impluwensya 
bisan retirado na. Sa panahon ni 
Rodrigo Duterte, migunit og pinaka- 
dakung gahum ang militar ug pulis. 
Niadtong 2017, dayag nga nagdek- 
lara si Duterte nga magbutang siya 


sa gabinete og mga kanhing upisyal 
aron “kumpletuhon ang junta” ug 
“mahimong tigdumala” sa gubyerno 
aron wala nay hinungdad nga siya 
ikudeta. Ang maong mga heneral 
ang nagpadagan sa gubyerno ni Du- 
terte sa ngalan sa National Task 
Force-Elcac. 

Sama ni Marcos Sr., giapud- 
apud ni Duterte ngadto sa mga upi- 
syal sa militar ug pulis ang iyang 
gubyerno. Mikabat sa kapin 70 kani- 
la ang gipagunit sa mga nasudnong 
ahensya, gawas pa sa gatusan ka 
kanhing mga sundalo ug pulis nga 
gituboy sa mga ahensya sa mga re- 
hiyon ug prubinsya, o nabutang sa 
lokal nga mga gubyerno. Samtang, 
ang gitawag nga mga Davao General 
gipwesto usab sa mga yaweng pusi- 
syon sa lain-laing bahin sa nasud. 

Ang rehimeng Duterte ang pina- 
kamilitarisado sa kasaysayan sa na- 
sud. Gilabwan niini ang gubyerno ni 
Marcos Sr. niadtong panahon sa 
diktadurya, nga nagmantine pa gi- 
hapon og mga sibilyang upisyal nga 
may haum nga bakgrawn ug kasina- 
tian sa natad sa edukasyon, pamuo, 
agrikultura, ug uban pa. 

Sa panahon man ni Marcos Sr. o 
ni Duterte karon, ang pag-amuma 
nila sa paboritong mga heneral nag- 
bunga og pagkasiaksiak sa mga he- 
neral nga nag-ambisyon usab nga 
mogunit og gahum. Milalum usab 
ang disgusto sa han-ay sa nahaubos 
nga ranggo sa mga upisyal, ug sa 
nagatumaw nga mga elementong 
makinasudnon ug demokratiko. W 

musono PAGOKASULTI 


63.596 


na ang debt-to-GDP ratio o gidak-on sa utang kumpara 
sa ekonomiya. Labaw kini sa sukaranang tantos nga 
60% alang sa mga nasud sama sa Pilipinas nga sukdanan sa 
katakus niining bayaran ang utang. 


Gikan sa: Bureau of Treasury 


20.1 MILYON 0 43% 


sa mamumuong Pilipino niadtong Marso ang 
gibanabanang anaa sa “impormal nga sektor” kung asa 
walay kasiguruhan, ubos kaayo ang suhulan o kaha dili 


ginabayaran ang mga trabaho. 


Gikan sa: Ibon Foundation 


P452 bilyon 


ang gihuthot sa estado gikan sa buhis sa imported nga 
lana gikan Setyembre 2019 hangtud Oktubre 2021. 
Dugang pa dinhi ang P29.81 bilyon nga nakulekta 


niining excise tax sa parehong panahon. 


Gikan sa: Department of Finance 
sa lokal nga kandidato, 
mayorya gikan sa mga 
nakalingkod na daang 
dinastiya, ang midagan 
nga walay kalaban 
niadtong eleksyong 2022. 
Gikinahanglan lamang 
nila og usa ka boto para 


845 
P33 


Gikan sa: Kilusang Mayo Uno 


ang limos nga dugang 


Kulang kaayo kini sa 


lana, pagkaon ug mga 
balayrunon. 

suhulan ang gihatag sa NCR 
niadtong Mayo 14 ug P55- 
P110 sa Western Visayas. 


nagkamahal nga presyo sa 


“Kahadluki ang 
kasaysayan 
tungod kay walay 
sekretong dili 
niini mabutyag.” 


panultihon nga naggikan kang 


Gregoria de Jesus (Lakambini), 


myembro ug hukbo sa Kataas- 


taasang Kagalang-galangan 


Katipunan ng mga Anak ng 


Bayan, ug asawa ni Andres 


Bonifacio. Gipanganak siya 
niadtong Mayo 9, 1875. 


# NeverAgain Bundle 


bulto sa 5 ka librong 
pangbata nga nag- 

pa 
unod og mga DS) 
sugilanon mahitungod 
sa balaod militar ang 
gi-red-tag sa NTF-Elcac 
ug National 
Intelligence 
Coordinating Agency 
tungod kay ginahimo 
kuno niining “radikal” 
ang mga gagmayng 


- GOTA 
GO 
GAMA 


ang kalihukang nagpalagpot sa prime 


minister sa Sri Lanka nga si Mahinda 
Rajapaksa niadtong Mayo 9. Siya ug ang 
iyang igsuon nga si Gotabaya “Gota” 
Rajapaksa, presidente sa nasud, ang 
gipapaluwat tungod sa palpak nga tubag 
nila sa krisis sa ekonomiya ug pandemya. 


Remitans sa mga migranteng mamumuo, 


ginahimong negosyo 


D ugay nang napamatud-an kung paunsa labing nakasandig ang lokal nga 
ekonomiya sa pondong naggikan sa mga remitans sa mga migranteng ma- 
mumuo. Mas mitataw kini panahon sa pandemya, kung asa ang ginapadala ni- 
lang kwarta sa mga paryente nila sa Pilipinas ang nagpasugakod sa minilyong 


nawad-an og trabaho ug panginabuhian. 


Niadtong 2020, mikabat sa 
529.903 bilyon (P1.49 trilyon) ang 
misulod nga remitans sa nasud--mas 
daku kumpara sa laing tinubdan sa 
langyawng kapital sama sa lang- 
yawng pamuhunang kapital, rebenyu 
gikan sa turismo ug mga call center. 
Sukad 2000, ang remitans ang nag- 
langkub sa kapinkun-kulang 10% sa 
gross domestic product sa Pilipinas. 

Nakibhangan lamang og 0.8% 
ang kinatibuk-ang remitans nga gi- 
padala sa mga migranteng Pilipino 
atol sa pandemya niadtong 2020. 
Kini bisan og kapin 600,000 ang na- 
wad-an og trabaho ug minilyon pang 
Pilipino ang temporaryong nawad-an 
og trabaho tungood sa mga restrik- 
syon. Aron padayon nga makapada- 
la, labaw pang pag-inot ang ilang gi- 
himo. Sa US, gibanabanang bisan 
ang ayudang gipanghatang ngadto 
kanila sa gubyerno ilang ginapadala 
sa Pilipinas. Niadtong 2021, midaku 
ngadto sa P34 bilyon ang kinatibuk- 
ang remitans nga misulod sa nasud. 


Pagkibhang sa remitans 

Hilabihan na gani ang mga sak- 
ripisyo, dugang paantus pa sa mga 
migranteng Pilipino ang taas kaa- 
yong “remittance cost” o kibhang sa 
mga bangko ug institusyong ginada- 
luyan sa ilang remitans. Lakip sa pi- 
nakadaku ang ginahakop nga tubo 
mao ang mga bangkong Amerikano 
kung asa nagaagi ang 4096 sa mga 
remitans. 

Sa taho sa Asian Development 
Bank niadtong Pebrero, mikabat sa 
8.8% o 517.6 (P915.20) sa bayloay 
nga 51-P52) ang abereyds nga gina- 
kibhang sa mga kumpanya sa money 
transfer sa matag $200 (P10,400) 
nga ginapadala sa mga migranteng 

Pilipino. Mas taas kini kumpara sa 
pangkalibutang abereyds nga 6.4% 
ug 5.996 sa mga rehiyon sa Asia ug 
Pacific. Abereyds nga 5300-5500 
kada bulan o kapin katunga sa ilang 
suhol ang ginapadala sa mayorya sa 
mga migranteng Pilipino. 

Samtang, mikabot sa 1096 o sob- 
ra pa ang ginakibhang sa mga bang- 
ko sa ilang mga serbisyong pinansyal 
(pareho sa pisikal nga bangko ug 
mobile banking gamit ang internet). 
Wala pay labot dinhi ang mga “na- 
katagong balayrunon” nga arbitrar- 
yong ginapataw sa mga bangko ug 
institusyon. Usa dinhi ang ginasingil 
kung nausab ang foreign exchange 
rate (o tantos sa bayloay sa kwarta) 
nga ginatakda sa ispekulasyon sa 
merkado. 

Mayorya sa mga remitans (70% 
sa pangkalibutang langkub) mao ang 
cash-to-cash kung asa ginadeposito 
sa laing nasud ug ginakuha sa bang- 
ko sa pormang cash sa lokal nga 
kwarta. Pinakaubos ang ihap sa na- 
gagamit og “mobile money” o pag- 
padala og remitans gamit ang selpon 
sama sa GCash tungod sa limitadong 
imprastruktura ug kahibalo. Kini bi- 
san ang maong pamaagi ang may pi- 
nakabarato ang singil kada transak- 
syon. 

Sa minimum, mikabat sa 52.56 
bilyon (P135.2 bilyon) ang nahakop 
sa mga bangko ug institusyon atol sa 
pandemya niadtong 2020. Mas daku 
kini sa P100 bilyong ayuda sa rehi- 
meng Duterte sa susamong tuig. 


Remitans isip negosyo 

Lakip sa kumpanyang nakagi- 
nansya sa remitans sa mga migran- 
teng mamumuo ang mga kumpan- 
yang Amerikanong Western Union 


ug MoneyGram. Sa Pilipinas, numero 
unong daluyan sa remitans ang Phi- 
lippine National Bank nga gipanag-i- 
yahan ni Lucio Tan ug Banco de Oro 
sa pamilyang Sy. 

Niadtong 2017, misalmot ang 
rehimeng Duterte sa negosyo sa re- 
mitans dihang gitukod niini ang 
Overseas Filipino Bank (OFBank) pi- 
naagi sa Executive Order 44. Gita- 
wag kining “bankpira” ug “bag-ong 
raket sa estado” sa grupong Mig- 
rante International tungod kay ma- 
tud nila “pagasupsupon” niini ang 
mga remitans sa mga migrante. Ga- 
was sa pagpadala og remitans sa 
mga pamilya, nagtanyag kining ma- 
himong daluyan sa mga balayrunon 
sa estado sama sa Social Service 
System, OWWA, PhilHealth, Pag-i- 
big ug uban pa bugti sa singil kada 
transaksyon. 

Bisan pa man, gibabagan sa mga 
migrante ang OFBank tungod kay gi- 
napakusog niini ang palisiyang pag- 
eksport sa kusog-pamuo sa mga ma- 
mumuong Pilipino. Matud nila, wala 
niini ginatubag ang ugat sa pugos 
nga migrasyon. “Ang nag-unang tu- 
mong niini mao ang pagpadali ug 
pagpahugot sa sistema sa paghuthot 
sa kita gikan sa gihaguang suhol sa 
mga migranteng Pilipino,” matud sa 
grupo. [AB 

Ang laygay nga kahimtang sa mga mamumuo 


sa operasyong onay 


W takdang oras sa pamuo, hago ang mga kala- 
wasan ug walay pahulay sa trabahong mokabat sa 


24-oras. Ingon niini gihulagway sa mga mamumuo sa dag- 
kung barko sa General Santos City nga kabahin sa opera- 


syong purse seiner o onay. 


Ang onay mao ang operasyon sa 
komersyal nga pagpanagat nga na- 
gagamit og dagkung pukot sa pagsa- 
rap sa mga isda ug nagalawig sa lag- 
yong kadagatan og kapin tunga sa 
tuig. 

Pinakadakung prodyuser sa tuna 
ang mga onay. Niadtong 2020, mika- 
bat sa 152,867 metriko tonelada 
(MT) ang nakuha niini o 60% sa ki- 
natibuk-ang 254,779.32 MT tuna 
nga midunggo sa syudad. Ang 44.5% 
sa kinatibuk-ang kuha sa onay nag- 
gikan sa Moro Gulf, Sarangani Bay 
ug Sulu Sea samtang ang 55.5% 
naggikan sa lawud, partikular sa 
Western ug South Pacific, ug mga 
kadagatan sa Indonesia ug Papua 
New Guinea. Mga tunang gulyasan 
(skipjack o bulis) ug tambakol (yel- 
lowfin) ang nag-unang gakasarap sa 
mga onay. Ang bulto niini ang ginap- 
roseso sa mga tuna cannery sa Ge- 
neral Santos City. 

Sa milabayng mga tuig, nahi- 
mong kaylap na ang paggamit sa 
mga payaw (gamit nga ginapalutaw 
ug nakadisenyo pang-agni sa mga 
isda) aron mapadaghan ang makuha 
sa mga onay. Nahimong rason kini sa 
pagkahurot sa mga gagmayng isda 
ug hapit nang mahurot nga mga ha- 
yop sa dagat nga sagad makuha og 
apil. Sagad usab nga gakalambigit 
ang dagkung mga onay sa iligal ug 
wala gireport nga pagngisda. 

Ginagmay ug medyo daku ang 
kadaghanan sa mga onay sa General 
Santos. Aduna kini 1,690 nga mga 
sakyanang pangdagat ug naga- 
empleyo og 15,500 ka mamumuo. 
Aduna usay naga-oopereyt nga 16 
ka dagku ug 18 ka “supersei- 
ners” (higanteng onay) nga gipanag- 
iyahan sa mga lokal ug langyawng 
kumpanya. Nagalangkub kini sa 230 

ka mga sakya- 
nang pangdagat 
ug naga-emple- 


yo sa kapin 
2,000 ka mamu- 
muo. 


Ginadumalahan sa RD Fishing 
Group ang pinakadakung operasyon 
sa onay sa syudad. Gipanag-iyahan 
kini sa pamilyang Rivera, nga tag-iya 
usab sa RD Pawnshop ug kapin 40 
lain pang negosyo. Sila usab ang usa 
sa mga nagahari sa pulitika sa Gene- 
ral Santos, diin nagsilbing meyor si 
Ronnel Rivera sa milabayng siyam ka 
tuig. (Gipulihan siya niining 2022 sa 
iyang kaalyadong si Lor Pacquiao, 
bayaw ni Manny Pacquiao.) 


Pagpangdaugdaug 
ug pagpahimulos 

Gibanabanang anaa sa 30% la- 
mang sa kinatibuk-ang 17,500 ka 
mamumuo sa mga onay ang residen- 
te sa syudad. Ang mayorya naggikan 
pa sa lain-laing mga baybayong pru- 
binsya sa Mindanao ug mga isla sa 
Visayas. 

Sagad mokabat og 6-7 ka bulan 
ang pagpanagat sa lawud sa mga 
mamumuo sa onay. Ginatugutan la- 
mang nga modungo ang mga mangi- 
ngisda human sa unum ka bulan aron 
kwentahon sa mga oras sa trabaho 
ug kuhaon ang ilang sweldo. Nagpa- 
sabot kini sa dugay nga pagkalayo sa 
pamilya ug pagkabulnerable sa pag- 
usab-usab ug dautang panahon ug 
mga nakaatang nga peligro sa kada- 
gatan. 

Sa mga panahong nagalawig ug 
walay suhol ang mga marino, napu- 
gos ang ilang mga pamilya nga ma- 
ngutang sa tag-iya sa mga onay. Dili 
moubos sa 10% interes ang sagad 
nga ginapatong dinhi nga awtomati- 


kong ginakibhang sa suhulan sa mga 
mananagat. Adunay pipila ka kaso 
nga ang nabiyaang pamilya sa ma- 
mumuo ginahimong ulipon sa tag-iya 
sa onay. 

Nakasandig sa gidaghanon sa is- 
dang makuha ang kita sa usa ka 
onay. Arbitraryo ang pamaagi sa 
pagtatakda niini, gikan sa pagtim- 
bang ug pagkwenta sa kantidad. Gi- 
nakibhang sa abot ang pangbayad sa 
puhunang giutang aron makalawig. 
Kasagaran, ang tag-iya usab sa onay 
ang “pinansyer” sa operasyon. Sa- 
gad 14% lamang sa netong abot sa 
onay ang napadulong sa mga mamu- 
muo isip suhol samtang ang 86% ang 
“limpyong” abot nga ginaangkon sa 
opereytor. 

Medyo mikabat sa gitakdang 
minimum nga suhulan sa rehiyon 
ang suhol sa mga marino. Gamay 
lang ang nahabilin dinhi human ba- 
yaran ang giutang sa ilang mga pa- 
milya. 

Walay unyon ang mga manana- 
gat. Wala silay mga benepisyong 
panglawas ug insurance, bisan og 
puno sa peligro ang ilang trabaho. 
Dayag ang pagpatrabaho sa mga 
menor de edad sa mga onay bisan og 
dugay na kining gibawal. Nagpada- 
yon usab ang iligal nga pagpangisda 
sa kadagatan sa laing nasud bisan 
og kada tuig adunay gakadakpan ug 
gakaprisong mga mananagat sa 
Indonesia ug uban pang mga nasud. 
Sagad ang mga gakadakpan ginapa- 
sagdan na lang sa ilang amo o kum- 
panyang gitrabahoan. [2] 

2 ka mag-uuma, iligal nga giaresto 


D uha ka mag-uuma ang giaresto human gitamnan og ebiden- 
sya ang ilang mga balay niadtong panahon sa eleksyon. 
Giaresto si Victoria Tumabiao sa mga elemento sa 61st IB, Iloilo 
Provincial Intelligence Unit ug PNP-Leon sa sentro sa Barangay 
Jimog-Gines, Leon, Iloilo niadtong Mayo 9, adlaw sa botohan. Si 
Tumabiao usa ka pollwatcher sa party list nga Anakpawis ug li- 
der sa Leon United Peasant Association. 


Niadtong Mayo 4 giaresto sa kasong illegal possession of fire- 
arms si Danilo Hapa, residente sa Sityo Parad, Barangay Fabrica, 
Barcelona, Sorsogon sa mga elemento sa PNP-Barcelona ug 31st 
IB. Si Hapa ang ika-12 nga biktima sa tanim-baril sa Sorsogon. 

Pagpatay. Namatay sa pagpamusil sa mga elemento sa 67th 
IB sa Sityo Mamparasan, Barangay San Roque, Bislig City, Suri- 
gao del Sur si Lolong Magallanes niadtong Mayo 6. Niadto pang 
Abril ginahasi si Magallanes sa mga elemento sa intelidyens ug 
ginaakusahang kontak ug tigsuporta sa Bagong Hukbong Bayan. 

Pagpanunog. Niadtong Mayo 13, giatake ug gisunog sa tro- 
pa sa 31st IB ang balay ni Adelfa Quiñones sa Barangay San 
Pascual, Casiguran, Sorsogon. Gihulga usab sa mga sundalo si 
Henry Fusana nga panimaslan kung aduna silay makaeng- 
kwentrong yunit sa hukbong bayan sa lugar. [2o] 


Radar, gipabusikaran 
sa mga gerilya sa Turkey 


GIPABUSIKARAN SA TIKKO (Workers and 
Peasants Liberation Army of Turkey o Hukbong 
Mapagpalaya ng mga Manggagawa at Magsa- 
saka ng Turkey), armadong pwersa sa TKP-ML 
(Communist Party of Turkey/Marxist-Leninist) 
ang kampo sa pasistang tropa sa Turkish Re- 
public sa rehiyon sa Mennox sa Til Temir niad- 
tong Mayo 17 sa buntag. Matud sa taho sa 
TKP-ML, naigo niini ang radar sa kampo. 

Gilunsad ang armadong aksyon kadungan 
sa ika-49 nga anibersaryo sa pagkamatay sa 
ilang lider nga si Ibrahim Kaypakkaya. Matud 
pa sa grupo, giila nila nga ang pinakamaayong 
pagdumdum sa pagkamartir sa ilang lider mao 
ang aktibo ug lig-ong pakigbisog sa tanang na- 
tad batok sa pasistang Turkish Republic. 

Gisaulog niadtong Abril 21 ang TKP-ML sa 
ilang ika-50 ka tuig nga anibersaryo sa pagka- 
tukod. Niini nga okasyon, gipalig-on sa grupo 
ang ilang panaghiusa aron iasdang ang arma- 
dong pakigbisog. 


Ayudang militar sa US, nagpalungtad sa gyera sa Ukraine 


Gee ug gipalungtad sa imperyalistang US ug mga alyado niini sa 
North Atlantic Treaty Organization (NATO) ang proxy war niini batok sa 
Russia pinaagi sa pagbubu og binilyong dolyar nga kantidad sa armas ug ayu- 
dang militar. Tungod sa ginadawat nga ayudang militar, nagdumili ang gub- 
yerno sa Ukraine nga makig-negosasyon pangkalinaw sa Russia aron hisgutan 


ang pag-undang sa gyera. 


Kingdom sa pagsuporta sa Ukraine. 
Magkaabag usab sila sa pagtukmod 
sa mga nasud nga lakip sa NATO 
aron maghatag og suportang militar 
sa Ukraine. Ang Germany nagpadala 
og mga tangke sukwahi sa palisiya 
niini nga magpadala og ayudang mili- 


Niadtong Mayo 10, giaprubahan 
sa Kongreso sa US ang S40 bilyong 
pakete sa ayudang militar alang sa 
papet niining gubyernong Zelensky sa 
Ukraine. Sa kinatibuk-an, mokabat na 
sa 554 bilyon ang gibubu sa gubyer- 
nong Biden sa Ukraine sukad Marso. 
Mas daku kini og 56 bilyon sa kinati- 
buk-ang gigasto sa US isip ayudang 
pangmilitar ug pang-ekonomiya sa ti- 
buok kalibutan niadtong 2019. 

Ang maong bag-ong pondo paga- 
gamiton aron ipangpalit og mga dro- 
ne, liboan ka misayl nga anti-aircraft 
ug anti-tank, mga grenade launcher, 
riple, pistola, masinggan ug shotgun. 
Pagagamiton usab kini aron pangpalit 
sa minilyong bala ug granada, ug mga 
body armor ug helmet. Mayorya niini 
hinimo sa Lockheed Martin ug 

Raytheon, ingonman sa BAE Systems 
sa UK. 

Ang nagkadakung ayudang mili- 
tar sa US ug NATO klarong nagpakita 
sa paglunsad niini og usa ka proxy 
war sa Ukraine batok sa Russia. Gi- 
napakita kini sa pagkambyo sa palisi- 
ya sa US: gikan sa kanhing mga 
deklarasyon nga 
“pagtabang sa 
Ukraine,” gina- 
deklara sa mga 
upisyal sa US nga 
ang laraw sa ilang 
pagtabang mao 
ang “gub-on ang 
kusog-militar sa 
Russia.” 

Kaabag usab 
sa US ang United 


Bursaria 


tar sa mga gyera. 

Dugay nang ginahagit sa US ang 
Russia gamit ang Ukraine. Gikan 
2014, anaa sa $300 milyong ayuda 
kada tuig ang gigahin niini sa Ukraine 
aron armasan ug bansayon ang mga 
pwersang militar sa Ukraine, lakip 
ang pasistang Azov Battalion. [AB 


Mayo 21, 2022 ANG BAYAN 


